பாண்டிச்சேரிக்கு வந்த புதிதில் வேறொரு ஊருக்கு வந்த உணர்வே அவர்களுக்கு ஏற்படவில்லை. நாற்பதுகளின் இறுதிகள் – சரியாக 1948 . லூசியின் கணவன் இரண்டாம் உலகப் போரில் பங்கேற்ற `சொல்தா`. பாண்டிச்சேரியில் பல வருடமிருந்ததால் அதை விட்டுப் போக முடியவில்லை என சாக்கு சொன்னாலும், சொல்தாக்களின் வருமானத்தில் உலகத்தில் இந்த நிலப்பகுதியில் மட்டுமே வசிக்க முடியுமென்பதே உண்மை.